paragraph_text: Teren je uglavnom surov i planinski s 66% šume. Stanovništvo Japana je skupljeno u urbanim područjima na obali, ravnicama i dolinama. Japan se nalazi u sjeverozapadnom Vatrenom prstenu na više tektonskih ploča. Istočno od japanskog arhipelaga nalaze se tri oceanske brazde. Japanska brazda nastaje dok se oceanska tihooceanska ploča podvlači ispod kontinentalne ohotske ploče. Kontinuirani proces subdukcije uzrokuje česte zemljotrese, tsunamije i stratovulkane. Otoci su također pogođeni tajfunima. Subdukcijske ploče povukle su japanski arhipelag prema istoku, pri čemu je nastalo Japansko more i odvojile ga od azijskoga kontinenta stražnjim lukom koji se širio prije 15 milijuna godina.